त्यसैले, इमरान खानका कथनी र करनीबिच विशाल अन्तर छ भन्ने कुरा यहीँ स्पष्ट हुन्छ। यसैको सन्दर्भमा कुरा गर्दा भारतले पाकिस्तानको लोभ्याइँमा फँसेर वार्ता प्रक्रिया सुरु गर्ने प्रस्ताव स्वीकार गर्छ भन्ने श्री खानका अपेक्षाहरू निराधार कल्पना मात्र हुन् भन्न मिल्छ। भारतकी परराष्ट्र मामिला मन्त्री सुषमा स्वराजले पाकिस्तानका तर्फबाट भारतविरुद्ध भइरहेका आतङ्की क्रियाकलापहरू नरोकिउन्जेलसम्म वार्ता प्रक्रिया सुरु हुन सक्दैन भन्ने कुरा ठाडै भन्न एक पल पनि गुमाउनुभएन। उहाँले आतङ्कवाद र वार्ता सँगै अघि बढ्न सक्दैनन् भन्नुभयो।
